Lisuus
Lisuus (李斯 Li Si, natus circa 280 a.C.n.; mortuus mense Septembri vel Octobri 208 a.C.n.) fuit politicus domus Qin, insignis scriptor, philosophus, et calligraphus legalisticus. Qui cancellarius (primus minister) meruit ab 246 a.C.n. ad 208 a.C.n. sub duobus rectoribus: Chingo, civitatis Qin rege et deinde primo familiae Cin imperatore, ac Ulxio, minimo Chingi filio et imperatore altero. De rationibus administrativis, Lisuus "docuit se notiones Shen Pu-hai admirari et usurpare," identidem artem Shen et Han Fei attingens, sed ad ius spectans Shang Yang sequebatur. Ioannes Knoblock Universitatis Stanfordiensis Lisuum habebat unum e duobus vel tribus personis in historia Sinica maximi momenti. Lisuus, Shang Cai (上蔡) in capite Chu civitatis natus, discipulus fuit Xunzi, cogitatoris Confuciani in Qin civitate, potentissima illius temporis civitate. Supplicio capitis per mediam corporis partem caesam affectus est.